laion/Wikipedia-Exotic huggingface dataset:
রিয়াদ দারার

রিয়াদ হাম্মুদ দারার (আরবি: رياض حمود دارار, জন্ম ১৯৫৪) হচ্ছেন সিরিয়ার একজন বিরোধী দলীয় রাজনৈতিক ও সামাজিক কর্মী এবং সাহিত্যক। তিনি সিরিয়ার দেইর এজ-জোর শহরে জন্মগ্রহণ করেন এবং তিনি সেখানেই বসবাস করেন। তিনি ২০০০ সাল থেকে সিরিয়ায় কুর্দিদের মানবাধিকারের প্রবক্তা ছিলেন। এছাড়াও তিনি সিরিয়ায় নারীবাদীদের সমর্থন করতেন। তার সক্রিয় কার্যক্রমের সময়, তিনি ৫ বছরের জন্য সিরিয়া সরকার কর্তৃক কারাগারে বন্দী ছিলেন এবং ২০১০ সালে তিনি কারাগার থেকে মুক্তি লাভ করেন। ২০১৭ সালের ২৫ ফেব্রুয়ারি তারিখে তিনি সিরিয়ান ডেমোক্রেটিক কাউন্সিল নামক সিরীয় রাজনৈতিক দলের সহ-নেতা হিসেবে নির্বাচিত হন। রিয়াদ দারার ১৯৫৪ সালে দেইর-এজ-জোর শহরের জন্মগ্রহণ করেন। তিনি কিছু সময় পরে আরবি ভাষায় স্নাতক ডিগ্রী লাভ করেন, এবং দেইর এজ-জোর শহরের একটি মসজিদে ধর্ম প্রচারক এবং ইমাম হন। ২০০০ সাল থেকে রিয়াদ দারার একজন রাজনৈতিক কর্মী হন এবং বিভিন্ন বেসরকারী সংস্থার সাথে কাজ করা শুরু করেন। ২০০৪ সালে সিরিয়ায় কুর্দিদের বিদ্রোহের পর ২০০৫ সালের মে মাসে কুর্দি সুফি ধর্মীয় নেতা শেখ মুহাম্মদ মা'র শৌক আল-খাজনউইকে সিরিয়ার সামরিক গোয়েন্দারা গ্রেপ্তার করে হত্যা করে। আল-খাজনাভির অন্ত্যেষ্টিক্রিয়ায় যারা উপস্থিত ছিলেন তাদের মধ্যে রিয়াদ দার উপস্থিত ছিলেন এবং সেই অনুষ্ঠানে তিনি একটি বক্তৃতা দিয়েছিলেন। এই অনুষ্ঠানে তার উপস্থিতি ও তার প্রদানকৃত বক্তৃতার জের ধরে পরের মাসে রিয়াদ দারারকে গ্রেপ্তার করা হয়। ২০০৬ সালের ২ এপ্রিল তারিখে সিরিয়ার সুপ্রিম স্টেট সিকিউরিটি কোর্ট তাকে ৫ বছরের কারাদণ্ড দেয়। ৫ বছরের কারাভোগের পত ২০১০ সালের ১০ জুন তারিখে রিয়াদ দারার কারাগার থেকে মুক্তি লাভ করেন। পরের বছর ২০১১ সালের জুন মাসে সিরিয়ার গণজাগরণের প্রথম পর্যায়ে তিনি সিরিয়ার বিরোধী দল ন্যাশনাল কো-অর্ডিনেশন কমিটি ফর ডেমোক্রেটিক চেঞ্জের প্রতিষ্ঠাতা সদস্য হন। অল্প সময়ের মধ্যেই রিয়াদ দার সিরিয়ার বিরোধী দলের অন্যতম প্রধান ব্যক্তিত্ব হয়ে ওঠেন। তবে ২০১৪ সালের আগস্ট মাসে ন্যাশনাল কো-অর্ডিনেশন কমিটি ফর ডেমোক্রেটিক চেঞ্জ দলের অভ্যন্তরে ঐক্যের অভাবে তিনি এই দল থেকে পদত্যাগ করেন। ২০১৭ সালের ২৫ ফেব্রুয়ারি আল-মালিকিয়াহ-এ সিরিয়ান ডেমোক্রেটিক কাউন্সিলের দ্বিতীয় সম্মেলনে রিয়াদ দারার এসডিসির সহ-নেতা নির্বাচিত হন। তিনি এসসিসি থেকে পদত্যাগকারী এনসিসির আরেক প্রাক্তন সদস্য হায়থাম মান্নার স্থলাভিষিক্ত হন। এরপর রিয়াদ দারার সিরিয়ায় যুক্তরাষ্ট্রীয়তা এবং গণতন্ত্রের প্রতি তার সমর্থনের কথা ঘোষণা করেন,যার মধ্যে দেইর-এজ-জোরও রয়েছে। মিশেল কিলো Tejel, Jordi (২৯ আগস্ট ২০০৮)। Syria's Kurds: History, Politics and Society। Routledge। পৃষ্ঠা 126। আইএসবিএন 1134096437।  "Riad Darar Released"। Syrian Human Rights Committee। ১১ জুন ২০১০।  "Wissam Sara Unites Syrians in Mourning"। Syria Untold। ৪ ফেব্রুয়ারি ২০১৪।  Abdullah Ghadawi (৫ মার্চ ২০১৭)। "Co-leader of Syrian Democratic Council says federalism is adequate choice: INTERVIEW"। Zaman al-Wasl। ১১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২১।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "adequate" নামটি একাধিক বার সংজ্ঞায়িত করা হয়েছে
গ্রাহামের সূত্র

গ্রাহামের সূত্র গ্যাস বা বাষ্পীয় পদার্থের মধ্যে ক্রমঃমিশ্রণ সংক্রান্ত একটি প্রাকৃতিক নিয়ম। দুটি গ্যাস বা বাষ্পীয় পদার্থ একসঙ্গে রাখা হলে কোনো প্রকার প্রচাপ বা ঝাঁকুনি ব্যাতিরিকেই, কেবল অন্তর্নিহিত আণবিক কণার আভ্যন্তরিক আন্দোলনের কারণে, তাদের মধ্যে মিশ্রণ ঘটে। স্কটল্যাণ্ডের ভৌত রসায়নবিদ টমাস গ্রাহাম পরীক্ষা-নিরীক্ষার মাধ্যমে ১৮৪৮ সালে আবিষ্কার করেন যে একটি গ্যাসের ব্যাপনের হার গ্যাসটির আণবিক ভরের (Molar mass) বর্গমূলের ব্যস্তানুপাতিক। গ্রাহাম পরীক্ষাগারে পর্যবেক্ষণ করেন যে, দুটি গ্যাসের ব্যাপনের হার গাণিতিকভাবে নিম্নরূপভাবে প্রকাশ করা যায়: Rate 1 Rate 2 = M 2 M 1 {\displaystyle {{\mbox{Rate}}_{1} \over {\mbox{Rate}}_{2}}={\sqrt {M_{2} \over M_{1}}}} , যেখানে: Rate1 হলো প্রথম গ্যাসের ব্যাপন হার (একক সময়ে আয়তন বা মোলসংখ্যা)। Rate2 হলো দ্বিতীয় গ্যাসের ব্যাপন হার। M1 হলো প্রথম গ্যাসের মোলার ভর। M2 হলো দ্বিতীয় গ্যাসের মোলার ভর। গ্রাহামের ব্যাপন সূত্র বা গ্রাহামের নিঃসরণ সূত্র কোনো ছিদ্রের মধ্য দিয়ে যে কোনো সময়ে কোনো একটি গ্যাসের চলাচলকে ব্যাখ্যা করতে পারে করে। এই সূত্র গ্রাহামের উপর্যুক্ত সূত্রেরই ব্যাপ্ত রূপ। গ্রাহাম পর্যবেক্ষণ করেন যে, দুটো গ্যাসের ব্যাপনের হার এবং এদের আণবিক ভরের (Molar mass) বর্গমূলের ব্যস্তানুপাত সমান। সেহেতু, যদি একটি গ্যাসের আণবিক ভর অন্য কোনো গ্যাসের চারগুণ হয়, তাহলে একটি ছিদ্রযুক্ত প্লাগের মধ্য দিয়ে নিঃসৃত হয়ে ব্যাপীত হয়ে ছড়িয়ে পরার হার অন্য গ্যাসটির তুলনায় অর্ধেক (ভারী গ্যাসসমূহ আরও ধীরে ছড়িয়ে পড়বে)। বহু বছর পর গ্যাসের গতিবিজ্ঞান তত্ত্বের (Kinetic Theory of Gases) মাধ্যমে গ্রাহামের সূত্রের একটি সম্পূর্ণ তাত্ত্বিক ব্যাখ্যা প্রদান করা হয়েছিল। গ্রাহামের সূত্র ব্যাপনের সাহায্যে আইসোটোপসমূহকে পৃথক করার একটি ভিত্তি প্রদান করে, যা পারমাণবিক বোমা উৎপাদনের ক্ষেত্রে গুরুত্বপূর্ণ ভূমিকা পালন করে। গ্রাহামের সূত্র আণবিক নিঃসরণের জন্য সবচেয়ে সঠিক সূত্র যা কোনো ছিদ্রের মধ্য দিয়ে যে কোনো সময়ে কোনো একটি গ্যাসের চলাচলকে ব্যাখ্যা করতে পারে করে। এটি কেবল বাতাস বা অন্য কোনো গ্যাসের মধ্যে কোনো একটি গ্যাসের ব্যাপনের ক্ষেত্রে ব্যবহৃত হয়, কারণ সাধারণত এই প্রক্রিয়ায় একাধিক গ্যাসের চলাচল জড়িত। যদি একটি বেলুনে হাইড্রোজেন এবং অন্য আরেকটি বেলুনে অক্সিজেন ভরা থাকে, তবে ক্ষুদ্র ছিদ্র দিয়ে গ্যাস নিঃসরণের পারস্পরিক গতি কীরূপ হবে তা নিম্নের সূত্র দিয়ে বোঝা যায়: Rate H 2 Rate O 2 = M ( O 2 ) M ( H 2 ) = 32 2 = 16 = 4 {\displaystyle {{\mbox{Rate H}}_{2} \over {\mbox{Rate O}}_{2}}={\sqrt {M(O_{2}) \over M(H_{2})}}={{\sqrt {32}} \over {\sqrt {2}}}={\sqrt {16}}=4} উপর্যুক্ত নিঃসরণ সূত্রানুযায়ী, বেলুন থেকে অক্সিজেনের তুলনায় হাইড্রোজেনের নিঃসরণ হার হবে প্রায় চারগুন। Keith J. Laidler and John M. Meiser, Physical Chemistry (Benjamin/Cummings 1982), pp. 18–19 R.H. Petrucci, W.S. Harwood and F.G. Herring, General Chemistry (8th ed., Prentice-Hall 2002) pp. 206–08 আইএসবিএন ০-১৩-০১৪৩২৯-৪ Kinetic Theory of Gases
মিস্টার কুইন

মিস্টার কুইন (কোরীয়: 철인왕후; আরআর: Cheorinwanghu; Mr. Queen) শিন হে-সন এবং কিম জং-হিউন অভিনীত একটি দক্ষিণ কোরিয়ার টেলিভিশন সিরিজ। এটি ১২ ডিসেম্বর ২০২০ থেকে ১৪ ফেব্রুয়ারি ২০২১ পর্যন্ত টিভিএন -তে প্রচারিত হয়েছিল। শিন হয়ে-সুন্কি - কিম সো-ইয়ং, রানী চেওরিন ম জং-হিউন - যি ওঁন-বোমা, রাজা চিওলজং "Queen Cheorin What Are The Expected Release Date? And What You Should Know About The Show?"। জুলাই ২৫, ২০২০। অক্টোবর ২৩, ২০২০ তারিখে মূল থেকে আর্কাইভ করা। সংগ্রহের তারিখ অক্টোবর ২০, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Queen Cheorin (Korean Drama - 2020) - 철인왕후"। HanCinema। অক্টোবর ৯, ২০২০ তারিখে মূল থেকে আর্কাইভ করা। সংগ্রহের তারিখ অক্টোবর ২০, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mr. Queen (2020)"। CJ Entertainment। জানুয়ারি ৮, ২০২১ তারিখে মূল থেকে আর্কাইভ করা। সংগ্রহের তারিখ নভেম্বর ১৬, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (কোরীয়) ইন্টারনেট মুভি ডেটাবেজে মিস্টার কুইন (ইংরেজি)
এসথার এলাম

ইষ্টার এলাম (হিব্রু ভাষায় : עילם עילם ; জন্ম ১৯৩৯) শুরু থেকেই ইসরায়েলি নারীবাদের একজন কেন্দ্রীয় ব্যক্তিত্ব। ইষ্টারের সক্রিয়তা ও নারীবাদ এবং সামাজিক ন্যায়বিচারের উপর তার লেখার মাধ্যমে পুরস্কার ও স্বীকৃতি অর্জন করেছেন, যার মধ্যে জেরুসালেম হিব্রু বিশ্ববিদ্যালয়ের সম্মানসূচক ডক্টরেটও রয়েছে। ইষ্টার তেল আবিবের (১৯৭১) নারীবাদী আন্দোলনের একজন প্রবর্তক ও প্রতিষ্ঠাতা এবং ইসরায়েলি সেন্টার ফর অ্যাসিস্টেন্স টু ভিকটিমস অব সেক্সুয়াল অ্যাসল্টের প্রতিষ্ঠাতা এবং সেই সাথে মিজরাহি নারীবাদী সংগঠন হোতি - ফর ওমেন ইন ইসরায়েল-এর সহ প্রতিষ্ঠাতা। তিনি রাজনীতি, সংস্কৃতি ও শিক্ষা সহ ইসরায়েলি নারীবাদের বিভিন্ন ক্ষেত্রে সক্রিয়। তিনি ইসরায়েলে যৌন ও লিঙ্গ সহিংসতার বিরুদ্ধে প্রধান অনুষ্ঠানের আয়োজক, এবং শান্তির প্রতিষ্ঠার জন্য সক্রিয়। ইষ্টার সাপোর্তা ১৯৩৯ সালে তেল আবিবে গ্রিসের সালোনিকি থেকে সেফারডিক বংশোদ্ভূত পিতামাতার সন্তান হিসাবে জন্মগ্রহণ করেছিলেন। তিনি মরিয়ম ও লিওন সাপোর্তার চার সন্তানের মধ্যে দ্বিতীয়। তার ভাইবোনরা হলেন ইয়াকভ (১৯২৮-২০১৪), রাচেল (১৯৪০), এবং আলিজা (১৯৪৮)। তিনি ১৯৬৪ সালে তার সহকর্মী ছাত্র জোহর আইলামকে বিয়ে করেন, যিনি মনোবিজ্ঞানের একজন ডাক্তার, উদ্ভাবক, লেখক ও সম্প্রদায় সংগঠক। তিনি ১৯৭২ সালে তেল আবিব বিশ্ববিদ্যালয়ে মনোবিজ্ঞান ও দর্শনে বিএ সম্পন্ন করেন। ইষ্টার ১৯৮০ সালে তেল আবিব বিশ্ববিদ্যালয়ে সমাজবিজ্ঞানে তার মাস্টার্স থিসিসে কাজ করেছিলেন, লিঙ্গের স্টেরিওটাইপগুলি নিয়ে গবেষণা করেছিলেন। এর আগে, তিনি অধ্যাপক ডাফনা ইসরাইয়েলের গবেষণা সহকারী হিসাবে কাজ করেছিলেন, " যিশুযুগের মহিলা নেতা বিষয়ে অধ্যয়নরত " ছিলেন। তিনি "ইসরায়েলের পরিধি ডেভেলপমেন্ট টাউনস" (১৯৭৮) নামক একাডেমিক প্রকল্পের গবেষকও ছিলেন। তিনি ২০০২ সালে "নারীবাদী বিজ্ঞান সৃষ্টি: 'পাবলিক-প্রাইভেট' ডিস্টিংশনের আলোকে বিজ্ঞানের নারীবাদী দর্শন " থিসিস বা গবেষণা পত্রের মাধ্যমে দর্শনে এমএ সম্পন্ন করেন। ইষ্টারর মতে, তিনি ইতিমধ্যে দুই সন্তানের মা ছিলেন, যখন ১৯৭০ সালে তিনি বুঝতে পেরেছিলেন, তার জীবনের প্রতিটি দিক কতটা প্রভাবিত হয়েছিল এই সত্য দ্বারা যে তিনি পুরুষতান্ত্রিক সমাজে একজন মহিলা। এই উপলব্ধির পরে, তিনি সমাজ ও এর প্রতিষ্ঠানে লিঙ্গের ভূমিকা সম্পর্কিত পরিবর্তনের জন্য কাজ শুরু করেন এবং তিনি এই আন্দোলনকে একজন কর্মী হিসাবে প্রচার করতে থাকেন, বিভিন্ন আন্দোলন ও সংগঠনের পাশাপাশি একাডেমিয়ায় কাজ করেন। Eillam, Esther। "פמיניסטית באקדמיה בשנות השבעים"। Migdar - A Journal of Gender and Feminism। 1 (December 2012): 118।  উইকিমিডিয়া কমন্সে Esther Eillam সম্পর্কিত মিডিয়া দেখুন। נשים זקנות וזועמות: ראיון עם אסתר עילם, טל דקל ואורה ראובן; חוה ראוכר, ערב רב, 7 במרץ 2013 ("Angry Old Women" - an Interview with Esther Eillam, Tal Dekel and Ora Reuven" - Erev Rav, by Hava Raucher) ইউটিউবে עושות סדר - נשים בארגוני שלום, פאנל בטלוויזיה החברתית
এমিন সেমিয়ে আনাসিয়া

এমিন সেমিয়ে আনাসিয়া (২৮ মার্চ ১৮৬৪ – ১৯৪৪), বেশিরভাগই এমিন সেমিয়ে এবং এমিন ভাহিদে নামে পরিচিত, ছিলেন একজন তুর্কি লেখক, কর্মী এবং প্রথমদিকের নারীবাদী। এমিন সেমিয়ে ১৮৬৪ সালের ২৮ মার্চ ইস্তাম্বুলে জন্মগ্রহণ করেন। তিনি আহমেদ সেভদেত পাশার দ্বিতীয় কন্যা এবং ফাতমা আলিয়ের বোন ছিলেন। তার মা ছিলেন আদভিয়ে রাবিয়া হানাম। এমিন সেমিয়ে সাত বছর ধরে ফ্রান্স এবং সুইজারল্যান্ডে মনোবিজ্ঞান এবং সমাজবিজ্ঞানে অধ্যয়ন করেন। তিনি ছিলেন ইউরোপে শিক্ষিত উসমানীয় মহিলাদের অন্যতম একজন। ১৮৮২ থেকে শুরু করে, এমিন সেমিয়ে ইস্তাম্বুল এবং অন্যান্য প্রদেশে তুর্কি এবং সাহিত্য শিক্ষক হিসাবে কাজ করেছিলেন। তিনি মেয়েদের স্কুলে পরিদর্শক এবং সিসলি এটফাল হাসপাতালে সহকারী নার্স হিসাবে কাজ করেছিলেন। ১৯০৮ সালে সাংবিধানিক রাজতন্ত্র ঘোষণার পর রাজনীতি এবং শিক্ষার উপর তার লেখাগুলি মুতালা (থেসালোনিকিতে) এবং হানমালারা মাহসুস গেজেটে (ইংরেজিতে "নিউজ পেপার ফর উইমেন") পত্রিকায় প্রকাশিত হয়েছিল। তিনি ১৮৯৩ সালে হুলাসা-ই ইলম-ই হেসাপ নামে একটি গণিতের পাঠ্যপুস্তকও লিখেছিলেন। তার সর্বাধিক পরিচিত উপন্যাস হল সেফালাত (১৯০৮) ("দারিদ্র্য") এবং গায়া কুয়ুসু ("জাহান্নামের গর্ত")। সাংবিধানিক রাজতন্ত্র ঘোষণার আগে তিনি এডর্নে থাকাকালীন "সার্ভিস-ই নিসভান" নামে একটি সমিতি প্রতিষ্ঠা করেছিলেন। এই সমিতিতে সুলতান মুরাদের কন্যা ফাহিমা সুলতানও ছিলেন। এমিন সেমিয়ে, তার বড় বোন ফাতেমা আলিয়ের সাথে, উসমানীয় নারী আন্দোলনের এক উল্লেখযোগ্য ব্যক্তিত্ব ছিলেন। তিনি নারীদের সাহায্য করার জন্য বেশ কয়েকটি দাতব্য সংস্থা প্রতিষ্ঠা করেন। তিনি সবসময় নারীর অধিকারের জন্য সংগ্রাম করেছেন। তিনি কমিটি অব ইউনিয়ন এন্ড প্রোগ্রেস এবং পরবর্তীকালে উসমানীয় ডেমোক্রেটিক পার্টির প্রোগ্রেসিভ কমিটির সদস্য হন। ১৯২০ সালে, তিনি তুর্কি সাংবাদিক সমিতির গভর্নিং বোর্ডের সদস্য নির্বাচিত হন যাকে সেই বছর পর্যন্ত উসমানীয় প্রেস অ্যাসোসিয়েশন বলা হত। সেফিকা কুর্নাজ: এমিন সেমিয়ে। তিমাস পাবলিকেশন্স, ইস্তাম্বুল ২০০৮। সেলিম আয়াদেজ: ইনাস্যা, এমিন সেমিয়ে। ইন: উসমানীয় এনসাইক্লোপিডিয়া উইথ দ্য লাইভস অ্যান্ড ওয়ার্কস। ইয়াপ ক্রেডি পাবলিকেশন, ইস্তাম্বুল ১৯৯৯। এমিন সেমিয়ে দীর্ঘদিন প্যারিসে বসবাস করেছিলেন। তিনি দুইবার বিয়ে করেছিলেন। তার প্রথম স্বামী ছিলেন মোস্তফা বে। দ্বিতীয়জন ছিলেন রেসিত পাশা। পরে তাদের ডিভোর্স হয়। তার দুটি ছেলে ছিল; প্রতিটি স্বামীর কাছ থেকে একটি করে। তাদের নাম হাসান রিজা, মোস্তফা বেয়ের ছেলে এবং রেভিত পাশার ছেলে সেভদেত লাগা। তিনি ১৯৪৪ সালে ইস্তাম্বুলে মারা যান। "Emine Semiye"। www.kitapyurdu.com (তুর্কি ভাষায়)। সংগ্রহের তারিখ ২০২১-০৯-০৬।  "Modernleşme Döneminde Bir Kadın Yazarın Portresi: Emine Semiye Hanım (A portrait of a woman author in modernisation period: Emine Semiye)"। turkoloji.cu.edu.tr। সংগ্রহের তারিখ ২০২১-০৯-০৬।  Zirin, Mary Fleming; Livezeanu, Irina (২০০৭)। Women and Gender in Central and Eastern Europe, Russia, and Eurasia: A Comprehensive Bibliography (ইংরেজি ভাষায়)। M.E. Sharpe। আইএসবিএন 978-0-7656-2444-4।  "Sefalet - Emine Semiye - Antik Kitap"। web.archive.org। ২০১৩-১০-২৯। Archived from the original on ২০১৩-১০-২৯। সংগ্রহের তারিখ ২০২১-০৯-০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "An analysis of Turkish modernity through discourses of masculinities" (পিডিএফ)। Middle East Technical University।  Criss, Bilge (১৯৯৯)। Istanbul under allied occupation, 1918-1923। Leiden: Brill। আইএসবিএন 90-04-11259-6। ওসিএলসি 39787448।
নেগিন খপালওয়াক

নেগিন খপালওয়াক (জন্ম ১৯৯৭ সালে কুনার, আফগানিস্তানে) একজন নারী কন্ডাক্টর যিনি আফগানিস্তান ন্যাশনাল ইনস্টিটিউট ফর মিউজিক থেকে আফগানিস্তানের প্রথম সম্পূর্ন-নারী অর্কেস্ট্রা দল 'জোহরা'র নেতৃত্ব দিচ্ছেন। ২০১৭ সালের ফেব্রুয়ারি মাসে সুইজারল্যান্ডের ডাভোসে ওয়ার্ল্ড ইকোনমিক ফোরামে এই অর্কেস্ট্রা বাজানো হয়। উত্তর-পূর্ব আফগানিস্তানের প্রদেশ কুনারে জন্মগ্রহণকারী তরুণী নেগিন খপালওয়াক সংগীতের প্রতি প্রবল আবেগ দেখিয়েছিলেন। তবে আফগানিস্তানে তালেবান শাসনামলে গান বাজানো সম্পূর্ণ নিষিদ্ধ ছিল। এমনকি পরে যখন এই নিয়ম ভেঙ্গে পড়ে, তখন অনেক মুসলমান সঙ্গীতের প্রতি রক্ষণশীল, বিশেষ করে মহিলারা সঙ্গীত বাজানো শুরু করে। পশতুন পরিবারে মেয়ে হওয়ায়, সে কখনই তার পরিবারের সাথে তার আবেগ ভাগ করে নিতে পারেনি। সঙ্গীতের সাথে তার প্রথম পদক্ষেপগুলি গোপনে ছিল যতক্ষণ না তিনি অবশেষে এটি তার বাবার কাছে প্রকাশ করেছিলেন। তার পরিবারের অন্যান্য সদস্যদের মতো নয়, তিনি সমর্থন করেছিলেন। নেগিনকে কাবুলের আফগান চাইল্ড এডুকেশন অ্যান্ড কেয়ার অর্গানাইজেশন (এএফসিইসিও) নামে একটি অনাথ আশ্রমে পাঠানো হয় যেখানে তিনি নয় বছর বয়সে শিক্ষা পেতে পারেন। ১৩ বছর বয়সে তিনি সঙ্গীতবিদ আহমাদ নাসার সারমাস্ট প্রতিষ্ঠিত আফগানিস্তান ন্যাশনাল ইনস্টিটিউট ফর মিউজিকের জন্য নির্বাচিত হন। প্রতিষ্ঠানটি ২০১০ সাল থেকে ৪১ জন মেয়ে সহ ১৪১ জন শিক্ষার্থীকে নিয়ে চলছে। শিক্ষার্থীদের অর্ধেক পথশিশু বা অনাথ। এখন কাবুলে অবস্থিত নেগিন জোহরা নামের একটি আফগান নারী অর্কেস্ট্রার নেতৃত্ব দিচ্ছেন, যা দেশের প্রথম সম্পূর্ন-নারী অর্কেস্ট্রা দল হওয়ার কথা। এটি আফগানিস্তান ন্যাশনাল ইনস্টিটিউট ফর মিউজিকের (এএনআইএম) একটি অংশ যা পশ্চিমা এবং আফগান উভয় বাদ্যযন্ত্র পরিবেশন করে। ২০১৭ সালের ফেব্রুয়ারিতে তারা সুইজারল্যান্ড এবং জার্মানি সফরের আগে সুইজারল্যান্ডের দাভোসে বিশ্ব অর্থনৈতিক ফোরামে আফগানিস্তানের বাইরে প্রথমবারের মতো পারফর্ম করে। সঙ্গীত পরিবেশন করতে জনসমক্ষে যাওয়ার সময় তার পরিবারের সদস্য এবং তার শহরের লোকদের হুমকি, চাপ এবং ভীতি প্রদর্শনের মোকাবেলা করে নেগিন অতিক্রম করে আফগানদের প্রথম মহিলা কন্ডাক্টর হন। উইমেন অ্যান্ড গার্লস অফ নিউজ ডিপলি তে এক সাক্ষাৎকারে তিনি জোর দিয়ে বলেন যে তিনি বিদেশে সঙ্গীত নিয়ে আরও পড়াশোনা করতে চান এবং নতুন অর্কেস্ট্রা তৈরি করতে আফগানিস্তানে ফিরে আসতে চান।   "Afghan teenager braves threats, family pressure to lead women's orchestra"। Reuters। ২০১৬-০৪-১৮। সংগ্রহের তারিখ ২০১৭-০৭-২৪।  "Afghan orchestra puts women's rights center stage at Davos"। Reuters। ২০১৭-০১-২০। সংগ্রহের তারিখ ২০১৭-০৭-২৪।  Anna Coren। "Music school strikes chord with Afghan street kids - CNN.com"। CNN। সংগ্রহের তারিখ ২০১৭-০৭-২৪।  "Behind the scenes with Afghanistan's first all-female orchestra"। World Economic Forum (ইংরেজি ভাষায়)। সংগ্রহের তারিখ ২০২০-০৭-০৪।  "Afghanistan's First Female Conductor Braves Death Threats to Make Music"। Women & Girls (ইংরেজি ভাষায়)। সংগ্রহের তারিখ ২০১৭-০৭-২৪।
জেসিকা কিন

জেসিকা লিন কিন (সেপ্টেম্বর ২৪, ১৯৭৫ - মার্চ ১৬, ১৯৯১) ওহাইওর পশ্চিম জেফারসনের ফস্টার চ্যাপেল কবরস্থানে এক হত্যার শিকার হন। তার মামলাটি টেলিভিশন প্রোগ্রাম আনসলভড মিস্ট্রিজ এবং অন দ্য কেস উইথ পাওলা জাহানের পাশাপাশি ডেড সাইলেন্ট অন ইনভেস্টিগেশন ডিসকভারি-তে প্রোফাইল করা হয়েছিল। জেসিকাকে তার অন্তর্বাস এবং একটি ব্রা ছাড়া নগ্ন অবস্থায় একটি দেশের রাস্তায় ধাওয়া করা হয়েছিল। তার হাতে ডাক্ট টেপ ছিল এবং তার মাথা তার মুখ ঢেকে রেখেছিল। তাকে হত্যা করার আগে তাকে ধর্ষণ করা হয়েছিল এবং মারধর করা হয়েছিল। ওহাইওর কলম্বাসের ১৫ বছর বয়সী মেয়ে জেসিকা লিন কিন একজন মডেল ছাত্রী ছিলেন। অর্থাৎ, তিনি ছিলেন একজন সম্মানিত ছাত্রী এবং একজন চিয়ারলিডার। যাইহোক, তিনি চিয়ারলিডিং ছেড়ে দেন এবং একটি ছেলের সাথে দেখা করার পরে এবং প্রেমে পড়ার পরে তার গ্রেড কমে যায়। তার বাবা-মা তাকে যুবকটিকে দেখে আপত্তি করেছিলেন কিন্তু কী করবেন তা বুঝতে পারেননি। ১৯৯১ সালের ৪ মার্চ তারা কলম্বাসের একটি বিনামূল্যের কাউন্সেলিং সেন্টারে সাহায্য চেয়েছিলেন। এটি সমস্যাগ্রস্ত কিশোর-কিশোরীদের জন্য বাড়িটি দুই সপ্তাহের জন্য অস্থায়ী বাসস্থান, ব্যক্তিগত এবং পারিবারিক পরামর্শ সেশনের প্রস্তাব দেয়। দুই দিন নিখোঁজ থাকার পর, জেসিকা কিনের লাশ টিন ফ্যাকাল্টি থেকে ২০ মাইল দূরে ফস্টার চ্যাপেল কবরস্থানের পিছনে পাওয়া যায়। তাকে ধর্ষণ করা হয়েছিল এবং খারাপভাবে মারধর করা হয়েছিল। তিনি তখনও তার আংটি এবং ঘড়ি পরেছিলেন, কিন্তু "Taken" শব্দযুক্ত একটি দুল কোথাও পাওয়া যায়নি। তার প্রেমিক প্রধান সন্দেহভাজন ছিল, কিন্তু ডিএনএ পরীক্ষা প্রমাণ করে যে সে দায়ী নয়। পুলিশ ধারণা করেছিল যে সে তার অপহরণকারীদের থেকে পালিয়ে কবরস্থানে দৌড়ে গেছে। কবরস্থানে প্রমাণ দেখায় যে তিনি কবর পাথরের আড়ালে লুকানোর চেষ্টা করেছিলে—তার একজোড়া মোজা পাওয়া গেছে এবং মোজাসহ বা তার কাছাকাছি একটি কবর পাথরের পিছনে কাদায় হাঁটুর ছাপ পাওয়া গেছে। সম্ভবত তাকে অনুসরণকারী অপহরণকারীরা তাকে কবরস্থানের একটি বেড়ার কাছে হত্যা করা হয়েছিল। তার পরিবার তখন থেকে তার নাম সহ একটি ক্রুশ স্থাপন করেছে যেখানে কবরস্থানের বেড়ার কাছে তার মৃতদেহ আবিষ্কৃত হয়েছিল। ২০০৮ সালের ৯ ই এপ্রিল উত্তর ক্যারোলিনার বার্লিংটনের পুলিশ মারভিন লি স্মিথ জুনিয়রকে গ্রেপ্তার করে ডিএনএ প্রমাণের ভিত্তিতে স্মিথের বিরুদ্ধে কিনের উপর অবৈধ যৌন আচরণের অপরাধের অভিযোগ আনা হয় এবং অভিযোগের মুখোমুখি হওয়ার জন্য তাকে ওহাইওতে প্রত্যর্পণ করা হয়। ২০০৯ সালে, স্মিথ ম্যাডিসন কাউন্টির আদালত কক্ষে প্রথম দফায় হত্যার দায়স্বীকার করেন এবং নিশ্চিত করেন যে তিনি কিনকে ধর্ষণ ও হত্যা করেছেন। প্রমাণ দেখায় যে কিন তার গাড়ি থেকে পালিয়ে ফস্টার চ্যাপেল কবরস্থানে দৌড়ে ছিল, যেখানে সে একটি বেড়ার পোস্টের সাথে ধাক্কা খেয়ে পড়ে যায়। এরপর কিনকে একটি সমাধিস্তম্ভ দিয়ে মেরে ফেলা হয়, যা নিকটবর্তী বেড়ার উপর ফেলে দেওয়া হয়েছিল। প্রতিবেদনে দেখা গেছে যে পুলিশ একটি সমাধিস্তম্ভের রক্তাক্ত টুকরো খুঁজে পেয়েছে। অপরাধ স্বীকারের বিনিময়ে, স্মিথ মার্চ ২০০৯ এর জন্য নির্ধারিত মৃত্যুদণ্ডের বিচার এড়ান। তিনি ধর্ষণ ও হত্যার বিবরণ সহ হত্যার একটি অভিযোগে দোষী সাব্যস্ত হন এবং তাকে ৩০ বছরের কারাদণ্ড দেওয়া হয়।   "Man expected to be charged 17 years after girl's murder"। The Columbus Dispatch। এপ্রিল ১০, ২০০৮। সংগ্রহের তারিখ মে ৩১, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Suspect admits he raped, murdered Westland cheerleader in 1991"। The Columbus Dispatch। ফেব্রুয়ারি ২৭, ২০০৯। সংগ্রহের তারিখ মে ৩১, ২০১৬।  জেসিকা কীন স্মারক
আতেনে ফেমেনিনো

আতেনে ফেমেনিনো ছিল বলিভিয়ার একটি নারী সংগঠন। এটি ১৯২৩ সালে প্রতিষ্ঠিত হয়েছিল। এটি বলিভিয়ার প্রথম নারী সংগঠন হিসেবে উল্লেখিত। আতেনে ফেমেনিনো ১৯২৩ সালে মারিয়া লুইসা সানচেজ বুস্তামেন্টে ডি উরিকোস্টে লা পাজে প্রতিষ্ঠিত হয়। এই সময়ের মধ্যে, বলিভিয়া একটি অত্যন্ত রক্ষণশীল সমাজ ছিল এবং কোন অবস্থান একটি স্ত্রী-মা বা সন্ন্যাসিনী ছাড়া অন্য একজন মহিলার জন্য সমাজ গ্রহণ করা হয় না। বলিভিয়ার কোন নারীবাদী আন্দোলন ছিল না, যদিও কবি আদেলা জামুদিও ব্যক্তিগতভাবে নারীবাদী রোল মডেল হিসেবে কাজ করেছিলেন। আতেনে ফেমেনিনো চিলিতে একই ধরনের ওগানাইজেশন দ্বারা অনুপ্রাণিত শ্বেতাঙ্গ উচ্চশ্রেণীর মহিলারা প্রতিষ্ঠা করেছিলেন। এর উদ্দেশ্য ছিল নারীর অধিকারের জন্য কাজ করা এবং মহিলাদের জন্য একটি বৌদ্ধিক জীবন এবং সমাজে একটি বৃহত্তর স্থান প্রচার করা। ১৯৩০-এর দশকের শুরুতে, এই সংগঠনের সাথে এটেলভিনা ভিলানুয়েভা প্রতিষ্ঠিত লেগিন ফেমেনিন ডি এডুকেশন পপুলার ডি আমেরিকায় এটেলভিনা ভিলানুয়েভা ওয়াই সাভেদ্রা্র সাথে প্রতিদ্বন্দ্বীতা শুরু হয় এবং দীর্ঘদিন ধরে এগুলো বলিভিয়ার দুটি শীর্ষস্থানীয় মহিলা সংগঠন ছিল। সংগঠনটির কমপ্যাক্ট বিরোধিতা করার ফলে এবং নারীদের মধ্যে গৃহিণী হওয়া ছাড়াও যে অন্য কোনও কিছু করার প্রতি আকাঙ্ক্ষা কাজ করতে পারে তা তাদের বুঝতে পারার অভাবের কারণে আতেনে ফেমেনিনো দীর্ঘদিন ধরে সফল হতে পারে নি। ১৯২০-এর দশকে নারীদের উচ্চশিক্ষার অধিকার প্রদান করা হলেও, নারীর ভোটাধিকার প্রবর্তনের আগ পর্যন্ত নারীর অধিকারে আর কোন বাস্তব পরিবর্তন আনা হয়নি এবং ১৮৩০ সালের দেওয়ানি বিধির পর ১৯৭৬ সাল পর্যন্ত নারী অধিকার নিয়ন্ত্রণ করা হয়েছিল। আতেনে ফেমেনিনো ১৯২৯ সালে বলিভিয়ার নারীদের প্রথম জাতীয় কনভেনশনের আয়োজন করে। চাকো যুদ্ধের পর, মহিলাদের ভোটাধিকারের জন্য সংগ্রাম সত্যিই শুরু হয়েছিল। ভোটাধিকার আন্দোলন দুটি মহিলা সংগঠন দ্বারা পরিচালিত হয়েছিল এবং বেশিরভাগই সুফ্রাগিস্টদের সাথে সম্পর্কিত প্রভাবশালী পুরুষদের ব্যক্তিগত অনুরোধের মাধ্যমে পরিচালিত হয়েছিল। তবে ১৯৩৬ সালে সরকারের কাছে প্রথম প্রকাশ্য আবেদন টি নারীবাদী আন্দোলনের মাধ্যমে করা হয়। ১৯৩৮ সালে সংসদ ৫৫ থেকে ৩১ টি ভোট পেয়ে নারীদের ভোটাধিকারের পরামর্শ কে ভোট দেয়। ১৯৪৫ সালে আতিন ফেমেনিনো তাদের নিজস্ব প্রতিনিধিদের আইন কমিশনে প্রেরণ করে এবং ১৯৪৬ সালের সেপ্টেম্বর মাসে আরেকটি আনুষ্ঠানিক অনুরোধ করে। তারা ১৯৪৭ সালে পৌর ভোটাধিকারের প্রাথমিক প্রবর্তনকে সমর্থন করে এবং নারীদের ভোট দিতে, পদে দাঁড়াতে এবং মহিলা প্রার্থীদের ভোট দিতে নিবন্ধন করতে উৎসাহিত করে। তারা সফল হয়নি, যেহেতু এই সময়ে বেশিরভাগ বলিভিয়ার মহিলারা রক্ষণশীল ছিলেন এবং নারীবাদীরা কিন্তু একটি ছোট শিক্ষিত অভিজাত সংখ্যালঘু ছিলেন। অবশেষে ১৯৫২ সালে পূর্ণ (জাতীয়) নারী ভোটাধিকার মঞ্জুর করা হয়।   Tétreault, Mary Ann, Women and Revolution in Africa, Asia, and the New World
ইসমাইল ইবনে শরীফ

মাওলায়ে ইসমাইল ইবনে শরীফ (ইংরেজি: Moulay Ismaïl Ibn Sharif) (আরবি: مولاي إسماعيل بن الشريف ابن النصر) (১৬৩৪? বা ১৬৪৫?-১৭২৭, রাজত্বকাল ১৬৭২-১৭২৭) ছিলেন মরক্কোর আলাউই বংশের প্রথম দ্বিতীয় শাসক। অন্যান্য বংশের মতোই ইসমাইলও নিজেকে মুহাম্মাদের বংশধর হিসেবে দাবি করেছেন। তার দাবি অনুসারে তিনি মুহাম্মাদের নাতি হাসান ইবনে আলির বংশধর। এছাড়া ইসমাইলের নিজের দেশে তিনি ‘যুদ্ধবাজ রাজা’ নামে পরিচিত। ইসমাইল সিংহাসনের আরোহণ করেন তার সৎ ভাই আল-রশিদের মৃত্যুর পর। তিনি তার ঘোড়া থেকে পড়ে মারা যান। ইসমাইলের অভিষেক ঘটে মাত্র ছাব্বিশ বছর বয়সে। তখন তার দেশ বিভিন্ন উপজাতির মধ্যে যুদ্ধ, অন্তর্কোন্দল, ও রাজত্বের দখল সংক্রান্ত প্রতিকূলতায় পর্যদুস্ত। তার শাসন কাল ছিলো ১৬৭২ থেকে ১৭২৭ পর্যন্ত। ইসমাইলকে বলা হয় পৃথিবীর এখন পর্যন্ত সবচেয়ে বেশি সন্তানের পিতা। তিনি ৫২৫ পুত্র ৩৪২ কন্যাসহ মোট ৮৬৭ জন সন্তানের জন্ম দিয়েছিলেন। মেকেনেস নামের যে রাজধানী শহরটি তিনি তৈরি করেছিলেন, তাকে তার মাত্রাতিরিক্ত অপচয়ের কারণ মরক্কোর ভার্সেইলি বলে অভিহিত করা হতো। এই শহর তৈরিতে ব্যবহৃত কিছু পাথর প্রাচীন রোমান ধ্বংসাবশেষ থেকে লুট করে আনা হয়েছিলো। মৌলে ইসমাইলের সময়কালেই মরক্কোর রাজধানী শহর ফেজ থেকে মেকেনেসে স্থানান্তর করা হয়। "Morocco (Alaoui Dynasty)"। www.usa-morocco.org। ২৯ আগস্ট ২০০৫ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Abun-Nasr, J.M., A History of the Maghrib in the Islamic Period, page 230. Cambridge University Press, 1987 "Some magical Moroccan records"। Guinness World Records। Guinness World Records Limited। মার্চ ৩, ২০০৮। ১৩ মার্চ ২০১০ তারিখে মূল থেকে আর্কাইভ করা। সংগ্রহের তারিখ মার্চ ২০, ২০১০।  C.Michael Hogan, Volubilis, Megalithic Portal, ed. A. Burnham (2007) Abum-Nasr, Jamil M. (1987). A History of the Maghrib in the Islamic Period. Pennell, C.R. (2000). Morocco Since 1830. Milton, Giles (2004).White Gold: The Extraordinary True Story of Thomas Pellow and North Africa's One Million European Slaves. Bakari Kamian. (2001). Des Tranchés de Verdun à l'église Saint Bernard. Muslim rulers (আরবি) Evolution is over (আরবি)